Det oplyser P4 Nordjylland. Det er PsykiatriFonden, der står i dag bag en temadag, hvor flere end 70 viceværter gerne ville deltage. Viceværterne skal blandt andet lære om hvad skizofreni er for en sygdom, gode råd til hvordan man skal håndtere en skizofren og hvor de kan få hjælp og information. Og viceværterne har en helt central rolle i boligforeningerne, mener projektleder Anette Echwald. - En vicevært kommer rundt til alle beboere og en vicevært skal også forstå og omgås det enkelte menneske. Vi vil gerne give viceværterne nogle gode redskaber og råd til hvordan man kommunikere med og aflæser et menneske med en psykisk sygdom, siger hun til P4 Nordjylland. Samtidig kan viceværterne også være en hjælpende hånd, efter en psykisk syg eventuelt er blevet udskrevet efter endt behandling. Aalborg er det første sted i landet, hvor temadagen bliver afholdt.

Referat:
De psykisk syge skal have bedre vilkår i de nordjyske boligforeninger.
Derfor skal nordjyske viceværter lære at tale med og håndtere pyskisk syge lejere.